b'\n_START_ARTICLE_\nSotke mut\n_START_SECTION_\nSinglet\n_START_PARAGRAPH_\nAlbumin ensimm\xc3\xa4isen\xc3\xa4 singlen\xc3\xa4 julkaistiin levyn avausraita \xe2\x80\x9dPrinsessoja ja astronautteja\xe2\x80\x9d. Kappale sai ensisoittonsa YleX:n Uuden musiikin aamuvuorossa 4. huhtikuuta 2013. Virallisesti single julkaistiin 5. huhtikuuta. Kappaleesta on julkaistu my\xc3\xb6s Sami Joensuun ohjaama musiikkivideo. Kappale sijoittui sek\xc3\xa4 single- ett\xc3\xa4 latauslistalle: Singelistalla parhaimmillaan kolmanneksi ja latauslistalla 12:nneksi._NEWLINE_Toinen single \xe2\x80\x9dJos m\xc3\xa4 oon oikee\xe2\x80\x9d julkaistiin kes\xc3\xa4kuussa 2013. Kappale nousi kahdeksaksi viikoksi Latauslistalle, jossa kappaleen paras sijoitus oli 19. sija._NEWLINE_Kolmas single \xe2\x80\x9dMe ei olla en\xc3\xa4\xc3\xa4 me\xe2\x80\x9d julkaistiin syyskuussa 2013. Kappaleesta kasvoi yksi syksyn 2013 suurimmista hiteist\xc3\xa4. Se sijoittui singlelistalla parhaimmillaan kolmanneksi, latauslistalla kuudenneksi, lis\xc3\xa4ksi se oli viikolla 49/2013 nelj\xc3\xa4nneksi soitetuin radiokappale._NEWLINE_Nelj\xc3\xa4s single, \xe2\x80\x9dDementia\xe2\x80\x9d, helmikuussa 2014. Toukokuussa 2014 albumilta julkaistiin viel\xc3\xa4 viides single \xe2\x80\x9dHakuna matata\xe2\x80\x9d, joka oli ehdolla kes\xc3\xa4n 2014 viralliseksi kes\xc3\xa4hitiksi The Voicen \xc3\xa4\xc3\xa4nestyksess\xc3\xa4. Lopulta kappale sijoittui \xc3\xa4\xc3\xa4nestyksess\xc3\xa4 10:nneksi Kasmirin \xe2\x80\x9dVadelmavene\xe2\x80\x9d-kappaleen voittaessa kes\xc3\xa4hitin tittelin.'